ముత్తంశెట్టి శ్రీనివాసరావు

ముత్తంశెట్టి శ్రీనివాస రావు (అవంతి శ్రీనివాస్ గా సుపరిచితులు) భారతీయ రాజకీయవేత్త, విద్యావేత్త. ఆయన ఆంధ్రప్రదేశ్ నందలి అనకాపల్లి పార్లమెంటు నియోజకవర్గానికి ప్రాతినిథ్యం వహిస్తున్నారు. ఆయన ఆంధ్రప్రదేశ్, తెలంగాణ రాష్ట్రాలలో అవంతి విద్యా సంస్థలు నడుపుతున్నాడు. ఈ విద్యా సంస్థలు విశాఖపట్నం నకు చెందిన అవంతీ ఎడ్యుకేషన్ సొసైటీ చే నడుపబడుచున్నవి. ఆయన 2014 భారత సార్వత్రిక ఎన్నికలలో తెలుగుదేశం పార్టీ తరపున పోటీ చేసి గెలుపొందాడు.2019 సార్వత్రిక ఎన్నికలకు ముందు ఈయన వైఎస్సార్సీపీ లో చేరి నియోజకవర్గం నుంచి గెలిచాడు.అనంతరం ఈయనకు మంత్రి పదవి వర్చింది

వ్యక్తిగత జీవితం 
ఆయన జూన్ 12, 1967 లో వెంకటనారాయణ, నాగేశ్వరమ్మ దంపతులకు జన్మించాడు. ఆయన ఎం.జ్ఞానేశ్వరిని జూన్ 20, 1986న వివాహమాడాడు. వారికి కుమార్తె ప్రియాంక, కుమారుడు వెంకట శివనందేష్‌ ఉన్నారు.

రాజకీయ జీవితం
ఆయన 2009 - 2014 మధ్య ఆంధ్రప్రదేశ్ అసెంబ్లీ సభ్యునిగా పనిచేశాడు. మే 2014 లో ఆయన 16వ లోక్ సభకు ఎన్నికైనాడు. లోక్ సభలో ఆయన రూరల్ కమిటీ సభ్యునిగానూ, పరిశ్రమల కమిటీకి సభ్యునిగానూ మానవ వనరుల అభివృద్ధి మంత్రిత్వశాఖకు సభ్యునిగానూ ఉన్నాడు.

జనవరి 21, 2016 న ఆయన రైల్వేమంత్రి సురేష్ ప్రభుకు లేఖ రాసి తన నియోజకవర్గంలోని తుని, కొత్తవలస జంక్షన్ (వయా నర్శీపట్నం, చోడవరం, మాడుగుల) రైల్వే మార్గాన్ని రూ.16.82 కోట్లతో బడ్జెట్ లో కేటాయించేట్లు చేశాడు.

మూలాలు

16వ లోక్‌సభ సభ్యులు
జీవిస్తున్న ప్రజలు
విశాఖపట్నం జిల్లా నుండి ఎన్నికైన లోక్‌సభ సభ్యులు
తెలుగుదేశం పార్టీ రాజకీయ నాయకులు
1967 జననాలు
విశాఖపట్నం జిల్లా రాజకీయ నాయకులు